CELEX: 32013R0854
Language: el
Date: 2013-09-04 00:00:00
Title: Εκτελεστικός κανονισμός (ΕΕ) αριθ. 854/2013 της Επιτροπής, της 4ης Σεπτεμβρίου 2013 , για την τροποποίηση του παραρτήματος I του κανονισμού (ΕΕ) αριθ. 206/2010 όσον αφορά τις απαιτήσεις υγειονομικού ελέγχου για την τρομώδη νόσο στο υπόδειγμα κτηνιατρικού πιστοποιητικού για τις εισαγωγές στην Ένωση αιγοπροβάτων που προορίζονται για αναπαραγωγή και παραγωγή  Κείμενο που παρουσιάζει ενδιαφέρον για τον ΕΟΧ

5.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 854/2013 ΤΗΣ ΕΠΙΤΡΟΠΉΣ
   της 4ης Σεπτεμβρίου 2013
   για την τροποποίηση του παραρτήματος I του κανονισμού (ΕΕ) αριθ. 206/2010 όσον αφορά τις απαιτήσεις υγειονομικού ελέγχου για την τρομώδη νόσο στο υπόδειγμα κτηνιατρικού πιστοποιητικού για τις εισαγωγές στην Ένωση αιγοπροβάτων που προορίζονται για αναπαραγωγή και παραγωγή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/EOK και 92/65/EOK και για την κατάργηση της οδηγίας 72/462/ΕΟΚ (1), και ιδίως το άρθρο 13 παράγραφος 1 στοιχείο ε),
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 206/2010 της Επιτροπής (2) καθορίζει, μεταξύ άλλων, τις απαιτήσεις κτηνιατρικής πιστοποίησης για την εισαγωγή ορισμένων αποστολών ζώντων ζώων ή νωπού κρέατος στην Ένωση. Προβλέπει ότι οι αποστολές οπληφόρων μπορούν να εισάγονται στην Ένωση μόνον εάν συμμορφώνονται με ορισμένες απαιτήσεις και συνοδεύονται από το κατάλληλο κτηνιατρικό πιστοποιητικό, το οποίο θα έχει συνταχθεί σύμφωνα με το σχετικό υπόδειγμα του μέρους 2 του παραρτήματος Ι του εν λόγω κανονισμού.
            
         
               (2)
            
            
               Το υπόδειγμα πιστοποιητικού για τις εισαγωγές στην Ένωση αιγοπροβάτων αναπαραγωγής περιλαμβάνεται στο παράρτημα Ι του κανονισμού (ΕΕ) αριθ. 206/2010 ως υπόδειγμα «OVI-X». Το εν λόγω υπόδειγμα περιλαμβάνει τις εγγυήσεις για την τρομώδη νόσο.
            
         
               (3)
            
            
               Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (3) θεσπίζει κανόνες πρόληψης, ελέγχου και εκρίζωσης ορισμένων μεταδοτικών σπογγωδών εγκεφαλοπαθειών (ΜΣΕ) στα βοοειδή και τα αιγοπρόβατα. Το κεφάλαιο Α του παραρτήματος VIII του εν λόγω κανονισμού καθορίζει κανόνες που διέπουν το ενδοενωσιακό εμπόριο ζώντων ζώων, σπέρματος και εμβρύων. Επιπλέον, το παράρτημα IX του εν λόγω κανονισμού θεσπίζει τους όρους για την εισαγωγή στην Ένωση ζώντων ζώων, εμβρύων, ωαρίων και προϊόντων ζωικής προέλευσης.
            
         
               (4)
            
            
               Βάσει νέων επιστημονικών δεδομένων, ο κανονισμός (ΕΚ) αριθ. 999/2001 τροποποιήθηκε από τον κανονισμό (ΕΕ) αριθ. 630/2013 (4). Οι τροποποιήσεις του κανονισμού (ΕΚ) αριθ. 999/2001 αίρουν τους περισσότερους περιορισμούς όσον αφορά την άτυπη τρομώδη νόσο. Επίσης, ευθυγραμμίζουν περαιτέρω τους κανόνες για την κλασσική τρομώδη νόσο σχετικά με τις εισαγωγές ζώντων αιγοπροβάτων με τα πρότυπα του Παγκόσμιου Οργανισμού για την Υγεία των Ζώων (OIE), ώστε να αντικατοπτρίζουν μια πιο αυστηρή προσέγγιση.
            
         
               (5)
            
            
               Το υπόδειγμα πιστοποιητικού «OVI-X» που παρατίθεται στο παράρτημα Ι του κανονισμού (ΕΕ) αριθ. 206/2010 πρέπει, συνεπώς, να τροποποιηθεί ώστε να αντικατοπτρίζει τις απαιτήσεις που αφορούν τις εισαγωγές αιγοπροβάτων που προβλέπονται στον κανονισμό (ΕΚ) αριθ. 999/2001, όπως τροποποιήθηκε από τον κανονισμό (ΕΕ) αριθ. 630/2013.
            
         
               (6)
            
            
               Επομένως, ο κανονισμός (ΕΕ) αριθ. 206/2010 θα πρέπει να τροποποιηθεί ανάλογα.
            
         
               (7)
            
            
               Για να αποφευχθεί τυχόν διαταραχή στις εισαγωγές αποστολών αιγοπροβάτων στην Ένωση, πρέπει να επιτραπεί κατά τη διάρκεια μιας μεταβατικής περιόδου υπό ορισμένες προϋποθέσεις η χρήση των κτηνιατρικών πιστοποιητικών που εκδόθηκαν σύμφωνα με τον κανονισμό (ΕΕ) αριθ. 206/2010 στην έκδοσή του πριν από τις τροποποιήσεις που εισάγονται με τον παρόντα κανονισμό.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο μέρος 2 του παραρτήματος I του κανονισμού (ΕΕ) αριθ. 206/2010 της Επιτροπής, το υπόδειγμα κτηνιατρικού πιστοποιητικού «OVI-X» αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Για μια μεταβατική περίοδο έως τις 31 Δεκεμβρίου 2013, τα κράτη μέλη επιτρέπουν τις εισαγωγές στην Ένωση αποστολών ζώντων αιγοπροβάτων για αναπαραγωγή ή παραγωγή, εφόσον αυτά συνοδεύονται από κτηνιατρικό πιστοποιητικό που έχει συμπληρωθεί και υπογραφεί σύμφωνα με το υπόδειγμα «OVI-X» που παρατίθεται στο τμήμα 2 του παραρτήματος Ι του κανονισμού (ΕΕ) αριθ. 206/2010, στην έκδοσή του πριν από την ημερομηνία έναρξης ισχύος του παρόντος κανονισμού, υπό την προϋπόθεση ότι τα πιστοποιητικά έχουν συμπληρωθεί και υπογραφεί πριν από την 1η Δεκεμβρίου 2013.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Σεπτεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 139 της 30.04.2004, σ. 321.
   
      (2)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
   
      (3)  Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 147 της 31.5.2001, σ. 1).
   
      (4)  Κανονισμός (ΕΕ) αριθ. 630/2013 της Επιτροπής, της 28ης Ιουνίου 2013, για την τροποποίηση των παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 179 της 29.6.2013, σ. 60).
   
      ΠΑΡΑΡΤΗΜΑ
      
         «Υπόδειγμα OVI-X